Μαργαρίτα της Γαλλίας, βασίλισσα της Αγγλίας

Δεύτερη σύζυγος του βασιλιά της Αγγλίας Εδουάρδου Α΄

Το καλοκαίρι του 1291 ο Άγγλος βασιλιάς συμφώνησε να παντρέψει τον 7χρονο γιο και διάδοχο του Εδουάρδο με την Λευκή της Γαλλίας ετεροθαλή αδελφή του Γάλλου βασιλιά Φιλίππου Δ΄ και μεγαλύτερη αδελφή της Μαργαρίτας για να κλείσει ειρήνη με τους Γάλλους. Στην συνέχεια μαθαίνοντας τα νέα για την εξαιρετική ομορφιά της Λευκής αποφάσισε να διακόψει τον αρραβώνα της με τον ανήλικο γιο του για να την παντρευτεί ο ίδιος (1293) που είχε χηρέψει 3 χρόνια ενώ ήταν ήδη 54 ετών, ο Φίλιππος Δ΄ συμφώνησε υπό την προϋπόθεση να κλείσει ειρήνη ανάμεσα στις δυο χώρες και να του παραχωρήσει την Γασκώνη. Ο Εδουάρδος Α΄ έστειλε στην Γαλλία τον μικρότερο αδελφό του Εδμόνδο Κράουτσμπακ για να συνοδεύσει την νύφη στην Αγγλική βασιλική αυλή. Ο Εδουάρδος έμαθε τότε ότι η Λευκή είχε συμφωνήσει να παντρευτεί τον Ροδόλφο Γ΄ των Αψβούργων νεώτερο γιο του Γερμανού βασιλιά Αλβέρτου Α΄ και ότι ο Γάλλος βασιλιάς Φίλιππος Δ΄ του πρόσφερε σαν νύφη αντί για την Λευκή την μικρότερη αδελφή του Μαργαρίτα, ο Εδουάρδος Α΄ αρνήθηκε, ένοιωσε ότι εξαπατήθηκε και ετοιμάστηκε να κηρύξει τον πόλεμο στην Γαλλία. Ύστερα από 5 χρόνια διαπραγματεύσεων με την μεσολάβηση του πάπα Βονιφάτιου Η΄ συμφωνήθηκε τελικά (1299) να παντρευτεί ο ίδιος σε δεύτερο γάμο του την Μαργαρίτα η οποία ήταν 40 χρόνια μικρότερη του και ο διάδοχος του Εδουάρδος να παντρευτεί την μικρότερη κόρη του Γάλλου βασιλιά Φιλίππου Δ΄ Ισαβέλλα της Γαλλίας η οποία ήταν τότε μόλις 4 ετών. Ο Άγγλος βασιλιάς με τον γάμο αυτό θα κέρδιζε και την περιοχή της Γκιέννης και θα δεχόταν 15.000 φράγκα τον χρόνο τα οποία ανήκαν στην Μαργαρίτα και επίσης θα επέστρεφαν στον Εδουάρδο Α΄ τα κάστρα του Πονθιέ και του Μοντρέγ τα οποία δόθηκαν ως προίκα αρχικά στην Μαργαρίτα και στην συνέχεια στην Ισαβέλλα.

Βασίλισσα της Αγγλίας χωρίς στέψη

Η τελετή του γάμου ανάμεσα στον Εδουάρδο Α΄ και την Μαργαρίτα έγινε στο Καντέρμπερι στις 8 Σεπτεμβρίου 1299, η Μαργαρίτα ήταν η πρώτη σύζυγος βασιλιά της Αγγλίας από την εποχή της Νορμανδικής κατάκτησης που δεν στέφθηκε ποτέ βασίλισσα αλλά παρ' όλα αυτά χρησιμοποιούσε κανονικά όλους τους βασιλικούς τίτλους και τα βασιλικά τυπικά χωρίς καμιά διαφορά από τις υπόλοιπες.
Ο Εδουάρδος Α΄ αμέσως μετά τον δεύτερο γάμο του έφυγε για να πολεμήσει τους Σκωτσέζους και άφησε την σύζυγο του στο Λονδίνο η οποία έμεινε σύντομα έγκυος στον μεγαλύτερο γιο τους Τόμας του Μπράδερτον, 1ο κόμη του Νόρφολκ ο βασιλιάς την αγάπησε αμέσως έντονα επειδή του θύμιζε την πρώτη του σύζυγο. Ονόμασε τον πρώτο τους γιο Τόμας στην μνήμη του Τόμας Μπέκετ στον οποίο προσευχήθηκε η Μαργαρίτα κατά την διάρκεια της εγκυμοσύνης της, ήταν σε πολύ καλή φυσική κατάσταση τόσο που κυνηγούσε όταν την έπιασαν οι πόνοι της εγκυμοσύνης, τον επόμενο χρόνο γέννησε και άλλο γιο τον Εδμόνδο.
Η νέα βασίλισσα είχε σημαντική επιρροή στον ηλικιωμένο σύζυγο της, πολλές φορές κατάφερε να τον πείσει να συγχωρήσει τους εχθρούς του από την οργή του που είχε σκοπό να τιμωρήσει, κατάφερε να τον συμφιλιώσει επίσης με τον θετό γιο της και διάδοχο του Εδουάρδο Β΄ που ήταν μόλις 2 χρόνια μικρότερος της όταν είχε οργιστεί μαζί του (1305). Ήταν αφιερωμένη στο Τάγμα των Φραγκισκανών, πολύ καλή στα επιτραπέζια παιχνίδια ιδιαίτερα στο σκάκι που έπαιζε με τον σύζυγο και με τον θετό γιο της, το σκάκι και η ιππασία αποτελούν τις βασικές ασχολίες στο βασιλικό ζευγάρι, τα ίδια χόμπι μετέδωσαν και στα παιδιά που έκαναν μεταξύ τους. Όταν πέθανε η Λευκή (1305) ο Εδουάρδος Α΄ κήρυξε πένθος στην βασιλική αυλή την επόμενη χρονιά (1306) η Μαργαρίτα γέννησε με τον ηλικιωμένο βασιλιά και κόρη την οποία ονόμασαν Ελεονώρα στην μνήμη της πρώτης της συζύγου.

Η Μαργαρίτα μετά την χηρεία της

Συνόδευσε τον βασιλιά την επόμενη χρονιά στην εκστρατεία του στην Σκωτία εναντίον του Ροβέρτου Μπρους (1307), έμεινε μαζί του ως τον θάνατο του και παρά την τεράστια διαφορά ηλικίας που είχε με τον Εδουάρδο Α΄ δήλωσε ότι δεν θα ξαναπαντρευτεί για να μείνει πιστή στην μνήμη του συζύγου της.
Η Μαργαρίτα δυσαρεστήθηκε έντονα για την μεγάλη εύνοια που έδειξε ο θετός γιος της Εδουάρδος Β΄ στον Πέτρο Γκάβεστον μετά τον θάνατο του πατέρα του ειδικά για τον τίτλο του κόμη της Κορνουάλης τον οποίο είχε υποσχεθεί στους γιους της. Παρακολούθησε τον γάμο του θετού γιου της με την Ισαβέλλα της Γαλλίας και κατασκεύασε ασημένια λάρνακα με τα όπλα τους, στην συνέχεια αποσύρθηκε στο κάστρο του Μάρλμπορο το οποίο είχε πάρει ως προίκα και βρισκόταν σε συνεχή επαφή τόσο με την ανιψιά της Ισαβέλλα όσο και με τον πατέρα της και ετεροθαλή αδελφό της βασιλιά της Γαλλίας Φίλιππο Δ΄. Έντονα δυσαρεστημένη από τον Γκάβεστον και την χυδαία συμπεριφορά του συνέλαβε σημαντικά με τα γράμματα της στην εξέγερση των βαρόνων που είχε σαν τελικό αποτέλεσμα την εκτέλεση του (1312), ο θετός γιος του είχε κάνει κατάσχεση μεγάλου μέρους της περιουσίας της δυο φορές για να την παραχωρήσει στον Γκάβεστον, σε συνεννόηση με τον ετεροθαλή αδελφό της Φίλιππο Δ΄ ακούγεται ότι βοήθησαν σημαντικά τους επαναστάτες προσφέροντας τους το ποσό των 40.000 φράγκων.
Η Μαργαρίτα της Γαλλίας ήταν παρούσα στην γέννεση του μελλοντικού βασιλιά Εδουάρδου Γ΄ (1312), πέθανε στο κάστρο του Μάρλμπορο και τάφηκε με την Φραγκισκιανή ενδυμασία στην εκκλησία του Χριστού του Γκρέιφριαρς στο Λονδίνο, ο τάφος της καταστράφηκε κατά την διάρκεια της Γαλλικής Επανάστασης.